PROJECTE CURRICULAR

i

PROGRAMACIÓ D’AULA

**EMPRESA I INICIATIVA EMPRENEDORA**

**Índex**

[1. INTRODUCCIÓ 4](#_Toc115097088)

[1.1. Marc normatiu 5](#_Toc115097089)

[1.2. Entorn professional 7](#_Toc115097090)

[2. OBJECTIUS GENERALS DEL MÒDUL 9](#_Toc115097091)

[2.1. Objectius generals 9](#_Toc115097092)

[2.2. Durada del mòdul 9](#_Toc115097093)

[3. CONTINGUTS BÀSICS 10](#_Toc115097094)

[4. ORIENTACIÓ PEDAGÒGICA I METODOLOGIA 12](#_Toc115097095)

[5. RESULTATS D'APRENENTATGE I CRITERIS D'AVALUACIÓ 18](#_Toc115097096)

[6. MATERIALS I RECURSOS DIDÀCTICS 21](#_Toc115097097)

[7. PROGRAMACIÓ I TEMPORALITZACIÓ DE LES UNITATS DE TREBALL 23](#_Toc115097098)

[8. TRANSVERSALS 25](#_Toc115097099)

[9. AVALUACIÓ GENERAL 27](#_Toc115097100)

[9.1. El procés d’avaluació 27](#_Toc115097101)

[9.2. Instruments d’avaluació 29](#_Toc115097102)

[10. UNITATS DE TREBALL 31](#_Toc115097103)

[UNITAT 1. L’emprenedor 32](#_Toc115097104)

[UNITAT 2. L’empresa i el seu entorn 36](#_Toc115097105)

[UNITAT 3. La idea emprenedora. El model Canvas 40](#_Toc115097106)

[UNITAT 4. Lean Startup i pla de màrqueting 44](#_Toc115097107)

[UNITAT 5. La forma jurídica de l’empresa 48](#_Toc115097108)

[UNITAT 6. Pla de recursos humans 51](#_Toc115097109)

[UNITAT 7. Producció i anàlisi de costos 54](#_Toc115097110)

[UNITAT 8. La comptabilitat financera 57](#_Toc115097111)

[UNITAT 9. Pla d’inversions i pla de finançament 60](#_Toc115097112)

[UNITAT 10. Anàlisi de viabilitat economicofinancera 64](#_Toc115097113)

[UNITAT 11. Tràmits de constitució 68](#_Toc115097114)

[UNITAT 12. Gestió fiscal 71](#_Toc115097115)

[UNITAT 13. Gestió administrativa 74](#_Toc115097116)

# UNITATS DE TREBALL

El llibre ***Empresa i iniciativa emprenedora*** s'estructura en tretze unitats i un annex, distribuïdes en els blocs temàtics que s’exposen a continuació, en què es treballaran tots els continguts del mòdul d'***Empresa******i iniciativa emprenedora*:**

|  |
| --- |
| **Continguts distribuïts per unitats de treball** |
| **Bloc temàtic I: Empresa, emprenedor, iniciativa i creativitat** |
| Unitat 1. L'emprenedor  Unitat 2. L'empresa i el seu entorn  Unitat 3. La idea emprenedora. El model Canvas |
| **Bloc temàtic II: El projecte d'empresa** |
| Unitat 4. Lean Startup i pla de màrqueting  Unitat 5. La forma jurídica de l'empresa  Unitat 6. Pla de recursos humans  Unitat 7. Producció i anàlisi de costos |
| **Bloc temàtic III: Anàlisi comptable i financera** |
| Unitat 8. La comptabilitat financera  Unitat 9. Pla d'inversions i pla de finançament  Unitat 10. Anàlisi de viabilitat economicofinancera |
| **Bloc temàtic IV: Fiscalitat, constitució i posada en marxa** |
| Unitat 11. Tràmits de constitució  Unitat 12. Gestió fiscal  Unitat 13. Gestió administrativa |
| **UNITAT TRANSVERSAL o ANNEX** |
| Annex. Guia resum per al projecte d’empresa |

Seguidament es desenvoluparà la **programació d'aula** de cadascuna de les unitats del mòdul d'*Empresa i iniciativa emprenedora*, i s’especificaran per a cadascuna d'aquestes els continguts, resultats d'aprenentatge i criteris d'avaluació.

### 

### UNITAT 1. L’emprenedor

**OBJECTIUS**

En acabar aquesta unitat, l’alumnat ha de ser capaç de:

* Descobrir en què consisteix l'esperit emprenedor.
* Reconèixer i descriure els trets que caracteritzen la persona emprenedora, i justificar per què són bàsics en el món empresarial.
* Analitzar les capacitats, habilitats i actituds pròpies de l'emprenedor.
* Valorar la figura de l'emprenedor com a agent de canvi social, de desenvolupament i d'innovació.
* Descobrir les capacitats emprenedores d'un mateix i adquirir les eines necessàries per potenciar-les i desenvolupar-les.

|  |  |  |  |
| --- | --- | --- | --- |
| **Unitat 1: L’emprenedor** | | **Temporalització: 4 hores** | |
| **Contingut** | **Criteris d’avaluació** | **Resultats d’aprenentatge**  **Competències** | **Instruments d’avaluació**  **Criteris de qualificació** |
| 1. L’esperit emprenedor 2. Qualitats de l’emprenedor   2.1. Qualitats personals  2.2. Habilitats socials i de direcció  2.3. Altres capacitats   1. L’intraemprenedor 2. El risc de l’emprenedor 3. El potencial emprenedor | 1. S'ha identificat el concepte d'innovació i la seva relació amb el món empresarial, el progrés de la societat i l'augment en el benestar dels individus. 2. S'ha analitzat el concepte d'empresari i els requisits i les actituds necessaris per desenvolupar l'activitat empresarial. 3. S'ha valorat la importància de la iniciativa individual, la creativitat, la formació i el treball en equip com a requisits indispensables per tenir èxit en l'activitat emprenedora. 4. S'ha analitzat la capacitat d'iniciativa en el treball d'una persona ocupada per compte propi i per compte d'altri. 5. S'ha analitzat el potencial emprenedor de cada alumne i les seves possibilitats en el seu sector professional. 6. S'han analitzat les actituds i els interessos de cada alumne amb relació a les habilitats emprenedores. 7. S'ha analitzat el concepte de risc com a element inevitable de tota activitat emprenedora. | **Resultats d’aprenentatge:**   * Reconeix les capacitats associades a la iniciativa emprenedora, i analitza els requeriments que deriven dels llocs de treball i de les activitats empresarials.   **Competències:**   1. Autonomia en la realització de les activitats i pràctiques professionals. 2. Anàlisi real i sincera del potencial emprenedor. 3. Valoració de la figura de l'emprenedor com a agent de canvi social, de desenvolupament i d'innovació. 4. Responsabilitat en el compliment de les tasques encomanades. 5. Treball en equip, especialment en l'elaboració del projecte d'empresa. 6. Resolució correcta de les activitats proposades. 7. La competència en comunicació lingüística es treballa en exposar i explicar a la classe la idea emprenedora del projecte d'empresa. 8. Competència digital: la cerca d'informació de caràcter econòmic i empresarial per mitjà de les tecnologies de la informació i la comunicació; sap reconèixer les pàgines web oficials i la importància de recórrer-hi per trobar-hi informació veraç i fiable. 9. Competència aprendre a aprendre es fomenta en treballar i formular una idea emprenedora i en tractar de desenvolupar la innovació de procés i de producte. | 1. Observació directa de l’alumne/a: motivació, interès, actituds, comportament, assistència, etc. 2. Participació a classe: intervencions sobre activitats, dinàmiques de grup i casos pràctics proposats, per valorar-ne la dedicació, la sinceritat i l’interès. 3. Realització d’activitats individuals i en grup. 4. Elaboració d’exercicis pràctics, de forma individual o en grup.   A aquesta unitat, se li dona una ponderació d’un 6,15 % sobre el contingut total del mòdul professional (65 hores). |
| **Metodologia** | | | |
| El plantejament de la unitat s'iniciarà amb una introducció dels continguts, vinculats al Repte professional inicial, que presenta un cas pràctic d'un emprenedor real. Això ajuda a introduir l’alumnat en el tema i a connectar els continguts que estudiarà amb el món empresarial del seu entorn. A més, permet realitzar una avaluació inicial o diagnòstica amb la finalitat d'esbrinar els coneixements previs dels alumnes i les alumnes, les preguntes que planteja ajuden a crear inquietuds i interessos. El Repte professional inicial serà l'eix vertebrador de l'exposició, ja que es va resolent al llarg del tema.  A continuació, el/la professor/a introduirà els diferents conceptes que cal desenvolupar. S'utilitzarà una metodologia mixta: inductiva i deductiva. La inductiva serveix per motivar la participació dels estudiants mitjançant l'ús de:   * Petits debats, lectura de notícies de la premsa empresarial i casos pràctics senzills en els quals s’intentarà detectar les idees prèvies, preconcepcions o esquemes alternatius de l'alumne/a com a producte de la seva experiència diària i personal. * Elaboració d'informes individuals de les activitats analitzades i del projecte empresarial, amb l'ús de taules de dades, gràfiques i conclusions. * Realització de les dinàmiques de grup proposades pel/per la professor/a a fi de valorar, mitjançant anotacions en fulls de registre, la capacitat de treball en equip.   El mètode deductiu i l'ús de les estratègies expositivoreceptives afavoreixen l'activitat mental com a complement al procés d'aprenentatge inductiu. Per a això es presentarà cada idea, concepte o fet amb una experiència, al més senzilla possible.  El docent guia i gradua aquest procés plantejant activitats en les quals és necessari consultar diverses fonts d'informació, recollir informació a internet i a l’exterior de l'aula i, a més, ha de fomentar el rigor en l'ús del llenguatge. En totes les activitats és convenient reflexionar sobre el que s’ha fet, recopilar el que s'ha après, analitzar l'avanç amb relació a les idees prèvies (punt de partida) i facilitar a l'alumnat la reflexió sobre habilitats de coneixement, processos cognitius, control i planificació de la pròpia actuació, la presa de decisions i la comprovació de resultats.  Al llarg de tota la unitat, es van proposant un conjunt d'activitats que serveixen per comprendre millor els continguts que s’hi estan treballant i perquè l'alumne/a adquireixi les qualitats pròpies d'un emprenedor. Algunes d'aquestes activitats es realitzen individualment i d’altres en equip per fomentar les competències emprenedores: el treball en equip, les habilitats comunicatives, la capacitat de negociació, la flexibilitat, les actituds cooperatives, etc. Aquestes activitats persegueixen un model constructivista.  A més, es potencia la intervenció oral dels estudiants en realitzar un debat amb tota la classe. La finalitat és potenciar la comunicació, l'acceptació de les idees dels altres i el treball en equip, l'educació no sexista i tolerant amb altres cultures i l'educació per a la convivència.  En acabar la unitat, es proposen unes activitats finals anomenades *Avaluo el meu aprenentatge*, que revisen i consoliden els coneixements fonamentals que s’hi han tractat, un *Repte professional*, que permet practicar el que s’ha après mitjançant la creació d'una empresa i un test *Avaluo els meus coneixements*, amb preguntes tipus test que permeten comprovar els coneixements adquirits. Finalment, els apartats *Emprenedors en el cinema* i *Actualitat emprenedora* proposen una sèrie d'activitats a partir de pel·lícules o d'articles de premsa que tracten diferents aspectes del món empresarial i conviden a la reflexió i al debat.  La intervenció del professorat va encaminada al fet que l'alumnat construeixi criteris sobre les pròpies habilitats i competències en camps específics del coneixement, del seu quefer com a estudiant i en l'aplicació pràctica a un projecte d'empresa, que anirà treballant al llarg de tot el curs i que s'iniciarà amb el descobriment personal de les seves habilitats emprenedores. | | | |
| **Recursos TIC** | | | |
| * S'ha de potenciar l'ús d'una varietat de materials i recursos, considerant especialment la integració de les TIC en el procés d'ensenyament-aprenentatge que permeten l'accés a recursos virtuals. * S'utilitzaran les TIC com a eina de cerca d'informació relacionada amb els continguts tractats en la unitat, i caldrà reconèixer la veracitat de les diverses fonts i la importància de discriminar les que ofereixen una informació fiable i actualitzada de les que no ho fan.   Enllaços d’interès:   * A Castella i Lleó, hi pots trobar: <https://empresas.jcyl.es/web/es/creacion-empresas/oficina-emprendedor.html>; <http://www.redei.es/>; <https://emprenderencyl.es/> * A Andalusia: [https://www.andaluciaemprende.es/](https://www.andaluciaemprende.es/%20) * Cambres de comerç: <http://www.creacionempresas.com>; [www.camaramadrid.es](http://www.camaramadrid.es)   Vídeos per il·lustrar continguts:   * Intraemprenedors: innovant des de la gran empresa. ISDI: <https://www.youtube.com/watch?v=H4kdCibj6VU> * Discurs que va pronunciar Steve Jobs en la cerimònia de graduació de la Universitat de Stanford el 12 de juny de 2005: <http://www.youtube.com/watch?v=HHkJEz_HdTg> * Aquest vídeo, d'aproximadament dos minuts, publicat el 15 de març de 2016 per Inditex Careers, explica breument què és Inditex, i fa un recorregut històric de les vuit marques que el componen: Zara, Pull&Bear, Massimo Dutti, Bershka, Stradivarius, Oysho, Zara Home i Uterqüe:   <https://www.youtube.com/watch?v=nKeW42cGls8> | | | |